કાનપુરઃ કાનપૂર ટેસ્ટ મેચના ત્રીજા દિવસે અશ્વિન અને જાડેજાની ઘાતક બોલિંગ સામે કિવિ બેટસમેનો નિષ્ફળ રહ્યા હતા. બંને બોલરની સામે ન્યૂઝીલેન્ડની પુરી ટીમ 262 રનમાં ઓલઆઉટ થઇ ગઇ હતી. આ સાથે ભારતે પ્રથમ ઇનિંગ્સના સહારે 58 રનની લીડ મેળવી હતી. ભારતે પ્રથમ ઇનિંગ્સમાં 318 રન બનાવ્યા હતા. ભારતે બીજી ઇનિંગ્સમાં મક્કમ શરૂઆત કરી હતી. ભારત તરફથી જાડેજાએ 73 રન આપી પાંચ વિકેટ ઝડપી હતી જ્યારે અશ્વિને 93 રન આપી ચાર વિકેટ ઝડપી હતી.